kardosdrur/scandi-wiki huggingface dataset:
Algeriets Nationale Befrielsesfront

Front de Liberation Nationale – FNL (جبهة التحرير الوطني) (Algeriets Nationale Befrielsesfront) er et politisk parti i Algeriet. Partiet blev grundlagt i 1954. Forløberen for partiet var Étoile Nord-Africaine.

Partiets ungdomsorganisation hedder Union Nationale de la Jeunesse Algérienne.

Ved parlamentsvalget i 2002 fik partiet 2.618.003 stemmer (35.3 %, 199 mandater).

Ved præsidentvalget i 2004, opnåede partiets kandidat, Ali Benflis, 653.951 stemmer (6.4 %).

Algeriets nuværende præsident Abdelaziz Bouteflika er leder af FNL.

Eksterne henvisninger 

 Officiel hjemmeside 

Nationale Befrielsesfront
Etableret i 1954
Salomonøernes Arbejderparti

Salomonøernes Arbejderparti (Solomon Islands Labour Party) er et socialistisk politisk parti på Salomonøerne. Partiet blev grundlagt af Salomonøernes Fagforeningsråd i 1988. Dets leder er Joses Tuhanuku.

Ved parlamentsvalget i 2006 fik partiet 1733 stemmer (0.9%), men det lykkedes ikke at opnå repræsentation i parlamentet.

Politiske partier på Salomonøerne
Liv Ullmann

Liv Johanne Ullmann, (født 16. december 1938) er en Oscar-nomineret norsk skuespillerinde.

Hun fik sit gennembrud i 1966 med filmen Persona, instrueret af Ingmar Bergman.

Eksterne henvisninger 

 

Personer fra Tokyo
Skuespillere fra Norge
Tegnefilmsdubbere fra Norge

Nordmænd i 1900-tallet
Nordmænd i 2000-tallet
Oscar-nominerede skuespillere
Æresdoktorer ved NTNU
India Pale Ale

India Pale Ale eller IPA er en engelsk øltype, der blev udviklet for at kunne klare sejlturen til Indien.

Tidligere sejlede englænderne deres øl til kolonierne i Indien, da det var for varmt til at brygge øllet lokalt. Den lange rejse og de store temperatursvingninger gjorde dog, at øllet havde svært ved at klare turen. Og da man ikke kendte til pasteurisering, blev der udviklet en øltype med en højere alkoholmængde, hvor der samtidigt var tilsat mere humle. Begge dele var med til at konservere øllen, så risikoen for at den blev dårlig i løbet af den lange rejse blev mindre.

På grund af den store mængde humle er IPA'en en relativt bitter øl (høj IBU). Denne bitterhed opvejes af aromahumlen, der er med til at give øllet en mere frugtagtig smag.

Øltyper
Line Kruse

Line Kruse (født 3. august 1975) er en dansk skuespillerinde, uddannet på Skuespillerskolen ved Aarhus Teater i 2000.

Hun fik sin debut som 12-årig med hovedrollen i filmen Skyggen af Emma fra 1988. Siden har hun medvirket i en lang række danske film. Hun blev især kendt for rollen som storesøsteren Stine i filmserien om Krummerne.

Hendes teaterkarriere er foregået på flere danske scener: Mungo Park, Café Teatret samt Det Kongelige Teater.

På TV har hun en af de større roller i DR1 serien Bedrag.

Privat 
Line Kruse blev 2008 gift med manuskriptforfatter Anders Thomas Jensen og parret har fire børn sammen.

Film

Serier

Referencer

Ekstern kilde/henvisning 
 

Skuespillere fra Danmark
Personer fra Frederiksværk
Mona Simpson (The Simpsons)

Mona J. Simpson er en fiktiv karakter i tv-serien The Simpsons (sandsynligvis født 5. maj 1931). Hun er mor til Homer Simpson og gift med Abraham Simpson. Glenn Close lægger stemme til hende. Hun var troet død indtil det blev opdaget at hun levede under flugt fra loven grundet et sammenstød med Montgomery Burns i sin ungdom. Hun dukker igen op i 19. sæson i afsnitet Mona Leaves-a hvori hun går bort for alvor.

Eksterne henvisninger 

Simpson, Mona
São Tomé

São Tomé (befolkning ca. 56.166 (2005)) er hovedstad i São Tomé og Príncipe og landets største by, beliggende på øen med samme navn. Den blev grundlagt af portugiserne i 1485, og er bygget op omkring en katedral fra 1500-tallet. En anden tidlig bygning er Fort São Sebastião, bygget i 1575, og i dag São Tomé nationalmuseum.

Referencer

Eksterne henvisninger 

Hovedstæder i Afrika
Byer i São Tomé og Príncipe
Freetown

Freetown er hovedstaden og den største by i Sierra Leone. Den ligger på Freetown-halvøen på Atlanterhavskysten. Byen har  indbyggere.

En bosættelse blev etableret i 1787 af befriede slaver, som blev sendt fra  England med hjælp fra britiske slavemodstandere. 1792 blev byen Freetown grundlagt af slaver der kom fra Nova Scotia i Canada.

Økonomien i Freetown er centreret omkring havnen, som hovedparten af eksporten fra Sierra Leone passerer. Andre næringsveje er fiskeforædling, rismøller, olieraffinering, diamantslibning og tobaksindustri.

Referencer 

Byer i Sierra Leone
Gretl

gretl er et open source statistikprogram.

Navnet er et akronym for GNU Regression, Econometrics and Time-series Library.

Se også 
 Økonometri (økonomi)

Eksterne henvisninger 
 Gretl Homepage
 gretl project page at SourceForge

Statistikprogrammer
Videnskabsprogrammer til Linux
Mac OS X-software
Windows-software
Interpol (band)

Interpol er et amerikansk indie/post-punk band fra New York, dannet i 1998. Bandet bestod oprindelig af Paul Banks (guitar, vokal/forsanger, Daniel Kessler (guitar, vokal), Carlos Dengler (basguitar) og Greg Drudy (trommer). Drudy forlod bandet og blev erstattet af Samuel Fogarino 2000. I 2010, kort tid efter at bandet havde færdiggjort albummet Interpol, forlod Carlos Dengler ligeledes bandet.

Interpol bliver ofte sammenlignet med Joy Division, dels musikalsk, men også på grund af Paul Banks' karakteristiske, mørke stemme, som nogle mener er inspireret af Joy Divisions forsanger Ian Curtis. Dette har han dog benægtet skulle være tilfældet.

Historie 
Bandet blev dannet af guitaristen Daniel Kessler i New York. Han gik på New York University, hvor han mødte Carlos Dengler, som han fik til at spille bas i sit band. Senere stødte han på sanger Paul Banks på gaden og bad ham om at blive forsanger. De to havde tidligere mødtes ved et studieprogram i Paris. Da bandets oprindelige trommeslager, Kesslers værelseskammerat på univesitetet, forlod bandet, rekrutterede Daniel Kessler Sam Fogarino, som han kendte fra en vintagebutik, hvor Fogarino solgte vinylplader. De begyndte at spille sammen i 1998.

Album 
 Turn On the Bright Lights (2002)
 Antics (2004)
 Our Love to Admire (2007)
 Interpol (2010)
 El Pintor (2014)

Referencer

Eksterne henvisninger 
 

Indierockgrupper fra USA
Punkgrupper fra USA
Emmeline Pankhurst

Emmeline Pankhurst (født 14. juli 1858, død 14. juni 1928) var aktiv i den engelske suffragette-bevægelse og var med til at stifte organisationen WSPU (Women's Social and Political Union) i 1903. I mange år havde Pankhurst og andre britiske kvinder arbejdet for kvindelig stemmeret med fredelige midler; nu skiftede de taktik til civil ulydighed. Så vel pæne fruer som arbejderkoner begyndte at anstifte brande, sprænge postkasser i luften og knuse ruder (deriblandt orkidéhuset i Kew Gardens). 

I 1918 indførte parlamentet begrænset stemmeret for kvinder. Pankhurst døde i 1928; britiske kvinder fik indvilget almindelig stemmeret senere samme år.  I 1999 udnævnte Time hende til en af 1900-tallets 100 mest betydningsfulde personer: "Hun dannede en opfattelse af kvinder for vores tidsalder; hun tvang samfundet ind i et nyt mønster, der ikke fandtes nogen vej tilbage fra." 

Emmeline Pankhurst var mor til Sylvia  og Christabel Pankhurst, der også blev aktive feminister. Hendes lillesøster Mary Jane Clarke (1862–1910) døde efter at være blevet tvangsfodret i fængsel, og regnes som stemmeretskampens første martyr.

Noter

Se også 
 Suffragette

Eksterne henvisninger 
 

Aktivister fra England
Personer fra Manchester
Kvinderetsforkæmpere
Feminister fra England
Briter i 1800-tallet
Briter i 1900-tallet
Augusta

Augusta kan henvise til flere artikler.

Steder
Byer i USA:

 Augusta, Georgia
 Augusta, Maine

Andre byer:
 Augusta, Italien
Sojourner Truth

Sojourner Truth (c. 1797–1883) var det fra 1843 selvvalgte navn på en amerikansk abolitionist som blev født til slaveri fra Hurley, New York. (Hendes oprindelige navn var Isabella Baumfree, men nogle kilder angiver hendes navn som Isabella Van Wagener.) 

Under den Amerikanske borgerkrig organiserede hun indsamling af forsyninger til nordstaterne og flyttede til Washington, D.C., efter at slaverne blev frigivet med Emancipation Proclamation for at arbejde med tidligere slaver. Hun mødte bl.a. præsident Abraham Lincoln.

I 1997 blev NASAs Mars Pathfinder missionens robotbil navngivet "Sojourner" efter Sojourner Truthe.

Eksterne henvisninger 

 Biografi om Sojourner Truth

Noter 

Personer i USA's historie
Personer fra USA
Kvindernes æresgalleri i USA
Augusta (Georgia)

Augusta er en by i den amerikanske delstat Georgia med  indbyggere.

Augusta er hovedbyen Augusta-Richmond County Metropolitan Statistical Area, der i 2010 havde en anslået befolkning på 556,877, hvilket gør området til den tredjestørste by og det næststørste byområde i Georgia Atlanta. Byen er bedst kendt for hvert år i april vært for golfturneringen US Masters, der er årets første Major.

Nærmeste lufthavn er Augusta Regional Airport.

Personer fra Augusta

Hulk Hogan (1953-), født i Augusta

Referencer

Eksterne henvisninger 

Byer i Georgia
Liliuokalani

Liliuokalani (2. september 1838 – 11. november 1917), oprindeligt navngivet Lydia Kamakaeha, også kendt som Lydia Kamakaeha Paki, med det valgte kongelige navn Liliuokalani, og senere kaldet Lydia K. Dominis, var den sidste monark i Kongeriget Hawaii. Hun blev afsat den 17. januar 1893. Hawaii blev en del af U.S.A. den 12. august 1898. Statusen som territorium varede, indtil Hawaii blev en delstat i U.S.A. den 21. august 1959.

Eksterne henvisninger 

Regerende dronninger
Personer fra Hawaii
Kongelige fra Hawaii
Urho Kekkonen

Urho Kaleva Kekkonen (født 3. september 1900, død 31. august 1986) var en finsk politiker, som først var Finlands statsminister i årene 1950-1953 og 1954-1956 og senere Finlands præsident 1956–1981. Kekkonen fortsatte Juho Kusti Paasikivis "aktive neutralitets"-politik, som blev kendt som Paasikivi-Kekkonen-doktrinen. Denne politik tillod Finland at leve både med landene i NATO og Warszawapagten. Kekkonen er den længstsiddende præsident i Finland.

Galleri

Eksterne henvisninger 
 

Finlands præsidenter
Statsministre fra Finland
Formænd for Finlands rigsdag
Patrice Lumumba

Patrice Émery Lumumba (født 2. juli 1925, død 17. januar 1961) var en afrikansk anti-koloniel leder og den første lovligt valgte præsident i den Demokratiske Republik Congo efter at han hjalp med at vinde uafhængighed fra Belgien i juni 1960. Kun ti uger senere blev Lumumbas regering væltet ved et kup under Congokrisen. Han blev efterfølgende fængslet og henrettet under kontroversielle omstændigheder i januar 1961. Patrice Lumumba er fortsat en vigtig inspirationsfigur i Congo og resten af Afrika.

I en belgisk undersøgelse af mordet på Patrice Lumumba fra 2001, fremgår det at Belgien aktivt havde medvirket til at Lumumba blev udleveret til Katanga, der på dette tidspunkt var kontrolleret af en af Lumumbas politiske modstandere Moise Tshombe. Få timer efter ankomsten til Lubumbashi blev Lumumba henrettet. Under hele processen var der belgiske officerer til stede. Disse medvirkede ikke aktivt til henrettelsen, men burde have forhindret henrettelsen. Den belgiske regering undskyldte for sine repræsentanters passivitet i 2002.

Kildehenvisning 
 Omfattende biografi over Patrice Émery Lumumba
 Belgische Kamer van volksvertegenwoordigers: Engelsksproget rapport om Belgiens rolle i Patrice Émery Lumumbas død

Politikere fra Demokratiske Republik Congo
Interpol (flertydig)

Interpol kan have flere betydninger og henviser til forskellige artikler:

 Interpol – organisation for internationalt samarbejde politimæssigt.
 Interpol (band) – et indie/post-punk band fra New York band startet i 1998.
Lars Winde

Lars Winde (født den 3. december 1975) er en dansk tidligere professionel fodboldspiller, der spillede som målmand. Han er målmandstræner i AC Horsens. 

Som aktiv spillede han for AaB, SW Bregenz i Østrig og Esbjerg fB. Lars Winde er tidligere U/19- og U/21-landsholdsspiller.

Han er søn af tidligere AaB-målmand Kurt Winde.

Referencer

Eksterne henvisninger 
 

Fodboldspillere fra SC Bregenz
Fodboldspillere fra Danmark
Fodboldspillere fra AaB
Fodboldspillere fra Esbjerg fB
Jan Hoffmann

Jan Hoffmann (født den 4. maj 1971) er en dansk tidligere fodboldspiller og målmandtræner i fodbold. Han var målmandstræner i Brøndby IF. Han er 189 cm høj og vejer 84 kg.

Karriere 
Jan Hoffmann fik sit store gennembrud i Akademisk Boldklub i 1997, hvor han med en række stabile præstationer opnåede at blive udtaget til Danmarks fodboldlandshold tre gange. Han opnåede dog aldrig at spille en landskamp. Han spillede 3 landskampe for ligalandsholdet, som han var på træningslejr med i 2001 i Dubai.

I 1999 vandt Jan Hoffmann DBU's landspokalturnering med Akademisk Boldklub.

Jan Hoffmann har vundet 2 bronzemedaljer med Akademisk Boldklub i Superligaen.

Jan Hoffmann opnåede som målmand for AB i 1999 at holde "clean sheet" i Superligaen i 678 minutter; en rekord der holdt i næsten 23 år, ind til FCK's Kamil Grabara overtog rekorden.

Efter en periode i Esbjerg fB skiftede Hoffman i januar 2007 til Vejle Boldklub, hvor han var 1. målmand og målmandstræner indtil han stoppede den aktive karriere på topplan i vinteren 2008.

I januar 2008 blev Jan Hoffmann fuldtids målmandstræner i Vejle Boldklub, hvor han trænede Jimmy Nielsen og Jimmi Klitland, samt klubbens målmandstalenter. 

I juli 2008 startede Jan Hoffmann som målmandstræner i Lyngby Boldklub, hvor han havde ansvaret for ungdomselite målmændene, deriblandt Lukas Fernandes og Nicolai Oppen Larsen. 

I januar 2011 blev Jan Hoffmann målmandstræner i Brøndby IF, hvor han har trænet Lukas Hradecky og Michael Falkesgaard og nu Frederik Rønnow, Mads Toppel og Andreas Hansen. Derudover er han overordnet ansvarlig for målmandstræningen i Brøndby IFMasterClass.

I 2016 var han en del af amatørfodboldholdet FC Græsrødderne.

Andre jobs 
Jan Hoffmann har siden 2003 fungeret som instruktør på målmandstrænerkurserne under DBU, samt medvirket som kommentator og studieekspert for TV3 på diverse fodboldprogrammer og livekampe.

Jan Hoffmann har UEFAs A-licens som fodboldtræner, som er den næsthøjeste licens i Europa, samt M3 målmandstrænerlicens som er den højeste i Europa.

Derudover har Jan Hoffmann en akademiuddannelse i ledelse.

Privat 
Jan Hoffmann er gift med Janne Hoffmann og har 3 børn, Magnus, Oliver og Olivia.

Referencer

Eksterne henvisninger/kilder 
 
 Profil hos Vejle Boldklub 
 Profil på efb.dk

Fodboldspillere fra Danmark
Fodboldspillere fra Ølstykke FC
Fodboldspillere fra B.93
Fodboldspillere fra Akademisk Boldklub
Fodboldspillere fra FC Nordsjælland
Fodboldspillere fra Esbjerg fB
Fodboldspillere fra Vejle Boldklub
Fodboldspillere fra Idrætsforeningen Skjold Birkerød
Fodboldspillere fra FC Græsrødderne
Mineraluld

Mineraluld benyttes til isolering mod kulde og varme i bygninger og installationer.

Betegnelsen mineraluld er en fællesbetegnelse for isoleringsmaterialer af glas- og stenuld. 

Begge produkter har fællestræk i deres fremstilling, hvor glas hhv. sten bringes til smeltning ved 1400 °C. 

Den smeltede masse slynges ud gennem små huller. De stivnede tynde tråde bearbejdes og formes til isoleringsplader og andre isoleringsprodukter. 

Støv fra mineraluld kan være irriterende på hud, øjne, luftveje og slimhinder.

Referencer 

Bygningsisoleringsmaterialer
Rockwool

Rockwool er i dansk sammenhæng flertydig.

Som henvisning til den danske virksomhed Rockwool International A/S
Som generel henvisning til produkter fra virksomheden Rockwool i form af isoleringsmaterialer

Se også
Rockwool Fonden der er en almen fond og som fortsat ejer en stor del af aktierne i virksomheden
Rockwool Fondens Forskningsenhed som driver uvildig forskning i bl.a. samfundsforhold
Stenuld

Rockwool International
IPA

IPA, akronymet kan have flere betydninger:

 Det internationale fonetiske alfabet – lydskriftssystem brugt af sprogforskere.
 International Phonetic Association – international organisation for studiet af fonetik.
 India Pale Ale – engelsk øltype.
 Indigenous Protected Area – Australsk begreb.
 International Police Association – venskabsorganisation for politiansatte.
 Important Plant Areas – Vigtigt planteområde; parallel til IBA (Important Bird Area).

Referencer
Jon Galster

Jon Galster (26. september 1915 – 3. januar 1992) var en dansk historiker og jurist. Han blev cand.mag. i historie og fransk fra Aarhus Universitet i 1941 og cand.jur. i 1954. 

Galster var en tid gymnasielærer ved Sorø Akademi. Han blev i slutningen af 1950'erne kendt for sine beskyldninger mod Ministeriet Stauning-Munch. socialdemokratiske regering. Beskyldningerne gik ud på, at P. Munch (R) havde forhandlet Danmarks kapitulation allerede tre uger før 9. april 1940 ved det såkaldte Rostockmøde.

Hans beskyldninger var primært rettet mod Stauning og Munch, men han anklagede også en lang række embedsmænd for højforræderi. Beskyldningerne førte til et retsopgør, hvor han i 1958 blev idømt fire måneders fængsel for injurier, hvilket forhøjedes til otte måneder ved landsretten.

Forfatterskab 
Galster udgav i 1990 bogen 9. april – en sand myte, der redegør for hans teorier, som dog ikke anerkendes af besættelsestidens øvrige historikere.

Desuden har han skrevet bøger om Danmarks oldtids historie, Guldhornenes tale: Danmarks riges ældste historie fra jætten Find til Svend Estridsen under pseudonymet Dan Hemming, Dansk Historisk Håndbogsforlag, 1979, og Helleristningernes tale ... i Norden og Amerika, Dansk Historisk Håndbogsforlag, 1987.

Familie 
Han var søn af Kjeld Galster (1885-1960), der var rektor for Aalborg Katedralskole 1936-1955 og Asta Galster, født Klinge (1887-1973). Museumsinspektør Georg Galster var hans grandonkel.

Historikere fra Danmark
Injuriedømte
Jurister fra Danmark
Dansksprogede forfattere fra Danmark
Mother Earth

Mother Earth er det andet studiealbum fra det hollandske goth metalband Within Temptation. Efter udgivelsen 21. august 2001 blev den hurtig en succes i bandets hjemland, solgte platin i Holland og guld i Belgien, platin i Tyskland som tilføjelse til præstationen ved TMF/MTV Awards i begge lande. Der er solgt over 350.000 eksemplarer af albummet i Europa.

Albummet fik lov til at blive solgt i Tyskland og dets nabolande i januar 2003 som en speciel forlænget udgave med fire bonusnumre. Samme udgave kom til England september 2004.

Sange 
 "Mother Earth" – 5:29 
 "Ice Queen" – 5:20
 "Our Farewell" – 5:18
 "Caged" – 5:47
 "The Promise" – 8:00
 "Never-Ending Story" – 4:02
 "Deceiver of Fools" – 7:35
 "Intro" – 1:06
 "Dark Wings" – 4:14
 "Perfect Harmony" – 6:58
 "World of Making Believe" – 4:47

Bonusnumre
 "Deep Within (Live)"
 "The Dance (Live)"
 "Restless (Classical version)"
 "Bittersweet (B-side)"

Sange (2003-udgaven) 
 "Mother Earth" – 5:29
 "Ice Queen" – 5:20
 "Our Farewell" – 5:18
 "Caged" – 5:46
 "The Promise" – 8:00
 "Never-Ending Story" – 4:02
 "Deceiver of Fools" – 7:35
 "Intro" – 1:05
 "Dark Wings" – 4:14
 "In Perfect Harmony" – 6:58

Bonusnumre
 "Restless" – 4:43
 "Bittersweet" – 3:21
 "Enter (Live in Utrecht 1998)" – 6:39
 "The Dance (Live in Utrecht 1998)" – 4:53

Referencer 

Within Temptation-album
Album fra 2000
Læsø Fiskeindustri

A/S Læsø Fiskeindustri er en virksomhed på Læsø i Kattegat. Virksomheden pakker og sælger blandt andet jomfruhummere til både det danske og sydeuropæiske marked. 

Virksomheden blev grundlagt i 1963 og har flere gange udvidet pakkehallerne på Læsø og har desuden etableret et datterselskab i Peterhead i Skotland (1998) samt åbnet en fabrik i Hvide Sande (2001).

Udmærkelser 
A/S Læsø Fiskeindustri modtog i 2004 den internationalt anerkendte hæderspris "Kong Frederik IXs Hæderspris for fortjenstfuld indsats for dansk eksport". En pris som gives til virksomheder, der igennem mange år har ydet en særlig indsats for dansk eksport.

Eksterne henvisninger 
A/S Læsø Fiskeindustris hjemmeside

Fiskeproduktvirksomheder i Danmark
Etableret i 1963
Fiskeindustri
Diagonal

En diagonal er et linjestykke, der forbinder to hjørner, dog ikke medtaget siderne i en polygon. Der er 2 diagonaler i en firkant, 5 diagonaler i en femkant, og  diagonaler i en -kant, hvor n er antal sider i polygonen.

I overført betydning benyttes diagonal om mange fænomener som går "på skrå", f.eks. om felter på et skakbræt, og om de elementer i en kvadratisk matrix som opfylder at rækkenummer er lig søjlenummer. Jernbanen, der gik skråt gennem Jylland mellem Randers og Esbjerg via Silkeborg, blev bl.a. kaldt Diagonalbanen.

Elementær geometri
Byrum

Byrum er den største by på den danske ø Læsø i Kattegat. Byen er den eneste af øens tre byer, som ikke ligger ud til vandet. Byen har , og rummer både øens kommunekontor (Læsø Kommune) og dens skole – Læsø Skole. Centralt i Byrum findes Byrum Kirke. I byen findes også Læsøtårnet, der er et 17 meter højt udsigtstårn, beliggende tæt ved byens hovedgade. Læsø Bio blev grundlagt i 1932 og viser film nogle gange om ugen.

Byrum hører til Region Nordjylland.

Kilder 

 
Byer i Læsø Kommune
Læsø
Rockwool International

Rockwool International A/S er en dansk virksomhed, der blev grundlagt i 1909 under navnet I/S H.J. Henriksen og V. Kähler. Den daværende virksomhed blev i 1962 splittet op til hhv. H+H og I/S Kähler & Co., og det var i den forbindelse I/S Kähler & Co, der overtog det fulde ansvar for det, som i dag kendes som Rockwool Group. Varemærket Rockwool blev første gang registreret i 1937. I 1976 ændrede man navnet I/S Kähler og Co. til Rockwool International A/S. I 1996 blev virksomheden børsnoteret på Københavns Fondsbørs.

Rockwool Group leverer i dag stenuldsløsninger, herunder bygningsisolering, akustiske lofter, udvendige beklædningssystemer, løsninger til plantedyrkning, tekniske fibre til industriel brug samt isolering til procesindustri, marine og offshore.

Historie 
Virksomheden grundlagdes som Korsør Stenforretning af murermester Henrik Johan Henriksen og teglværksejer Valdemar Kähler i 1909.

I 1922 forestod virksomheden entreprisen for udbedring af digerne ved Saltbæk Vig som de senere opkøbte.

I 1927 tilkøbtes en skærvefabrik ved Hedehusene hvor Rockwool Group i dag har sit hovedkontor. Produktionen i Hedehusene er i dag nedlagt.

I 1937 startede man produktionen af stenuld baseret på en amerikansk licensaftale, hjembragt af Finn Henriksen.

Fra opsplitningen i 1962 blev virksomheden ledet af Valdemar Kählers barnebarn Claus Kähler som i 1986 gav posten videre til sin søn Tom Kähler. Tom Kähler blev i 2004 bestyrelsesformand og Eelco van Heel første adm. direktør udenfor Kähler-familien. I dag ledes virksomheden af adm. direktør og koncernchef Jens Birgersson, der tidligere har arbejdet i ABB samt formand for bestyrelsen Henrik Brandt.

Lokationer 
Virksomheden er repræsenteret i 38 lande (pr. 2016)  og driver 28 isoleringsfabrikker i følgende lande:
 Canada (Grand Forks & Milton)
 Danmark (Øster Doense & Vamdrup)
 Frankrig (Saint-Éloy-les-Mines)
 Holland (Roermond)
 Indien (Dahej)
 Kina (Guangzhou)
 Kroatien (Istrien)
 Malaysia (Bukit Raja & Melaka)
 Norge (Moss & Trondheim)
 Polen (Cigacice, Poznan & Malkinia)
 Rusland (Elabuga, Troisk, Vyborg & Moskva)
 Spanien (Caparroso)
 Storbritannien (Wern Tarw) (Wales)
 Thailand (Rayong)
 Tjekkiet (Bohumin)
 Tyskland (Gladbeck, Neuburg & Flechtingen)
 Ungarn (Tapolca)
 USA (Mississippi)

Forretningsområder 
Stenuld danner grundlag for alle koncernens forretningsområder. Koncernen har en række afledte forretningsenheder:
 Rockwool - isolering til bygninger, procesindustri, marine og offshore.
 Rockfon – akustiske loft- og vægløsninger.
 Rockpanel – facadebeklædning.
 Grodan – Hydrokultur (botanik)
 Lapinus Fibres – komponenter i f.eks. pakninger og i bremseskiver; håndtering af vand; støjisolering til trafikken f.eks. veje og jernbaner.

Se også 
 Rockwool Fonden
 Rockwool Fondens Forskningsenhed

Noter

Eksterne henvisninger 
 Moderselskabets hjemmeside
 Det danske datterselskabs hjemmeside
 Fra baggård til big business, 38min DR TV-dokumentar 

 
Danske virksomheder etableret i 1909
OMX Copenhagen Large Cap